د افغانی سرې میاشتې له لوری په کوټ ولسوالۍ کې د نوی ګرځنده روغتیایی ټیم پرانسته وشوه. نن سه شنبه د روان ۱۴۴۵ سپوږمیز کال د ربیع الاول د میاشتې په ۱۸مه نېټه د افغانی سرې میاشتې له لوری د ننګرهار ولایت د کوټ ولسوالۍ په بنډوک سیمه کې د یو ګرځنده روغتیایی ټیم پرانسته وشوه. د پرانستې په پیل کې د افغانی سرې میاشتې د ختیځ زون روغتیایی مسول ډاکټر وحیدالله ظهیر په خپلو خبرو کې وویل: د ننګرهار د عامې روغتیا ریاست سره په همغږۍ د کوټ ولسوالۍ په بنډوک سیمه کې د یو ګرځنده روغتیایی ټیم پرانسته کوو، ستاسو له ټولو څخه هیله کوو، چې زموږ له ګرځنده روغتیایی ټیم سره هر وخت خپله همکاری وکړئ. باید وویل شی، چې بنډوک د کوټ ولسوالۍ هغه سیمه ګڼل کېږی، چې وګړی یې روغتیایی کلینیکونو ته لاسرسی لری. د یادولو وړ ده، چې د کوټ ولسوالۍ د ګرځنده روغتیایی ټیم په پرانسته کې له کابل څخه راغلی پلاوی، د افغانی سرې میاشتې د ختیځ زون روغتیایی مسؤل، په ننګرهار کې د ډی آر سی پروژې د ګرځنده روغتیایی ټیمونو مسؤل او د ډی آر سی پروژې د لومړنیو روانی او ټولنیزو مرستو مسؤل هم شتون درلود.